Raġel Olandiż ta’ 33 sena mil-Olanda ġie akkużat bi stupru ripetut ta’ dik li kienet is-sieħba tiegħu u li ffroda lill-istess peruna €25,000. Allegat vittma ta’ stupru, mara Maltija kienet irtirat il-kwerela li kienet għamlet fil-konfront tal-ex sieħeb tagħha Johan Stellingwerf biex il-pulizija jipproċedu kontrieh fil-Qorti u jumejn wara reġgħet dawwret il-ħsieb u qalet lil-pulizija jmexxu bil-każ. Il-prosekuzzjoni tal-ispettur Robert Vella qal li l-allegat vittma fit-tnejn ta’ Ġunju li għadda kienet marret għand il-pulizija u qalet li l-akkużat, li kienet tafu biss b’ismu, kien stuprha, iżda qalet li ma kienitx f’kuntatt miegħu. Jumejn wara reġgħet marret għand il-pulizija u infurmathom li kellha kuntatt miegħu u li kien se jasal f’dik il-ġurnata. L-ispettur qal li l-mara allegat li l-akkużat kien stuprha ripetutament fuq perjodu ta’ xahrejn. L-ispettur qal li Stellingwerf u l-mara li allegatament stupra, kellhom relazzjoni li damet erba’ xhur. Stellingwerf ġie akkużat ukoll bi stupru ta’ żewġ nisa fl-Olanda u qed jappella quddiem il-Qorti Ewropeja tad-drittijiet tal-bniedem. L-avukati difensuri Malcolm Mifsud u Jason Grima qalu li qed jikkontestaw l-akkużat bil-qawwa kollha għax qalu li kien hemm sess kunsenwali bejn it-tnejn. Id-difiża talbet wkoll li l-akkużat jingħata il-protezzjoni mill-familja tal-allegata vittma minħabba li qed iħossu mhedded u anke’ minħabba kummenti li għaddew fuq siti soċjali. Il-Magistrat Josette Demicoli laqgħet din it-talba u avżat lil missier l-allegat vittma li kien preżenti fl-awla biex ma jersaqx lejn l-akkużat.